Държавен вестник, бр. 14, 2012 г., стр. 3

БРОЙ  14	
Д Ъ Р Ж А В Е Н  В Е С Т Н И К 	
СТР.  3  
 Наредба № 27 от 9 януари 2012 г. за 
придобиване на квалификация по про-
фесията „Оперативен счетоводител“ 
86
Министерство  
на финансите
 Наредба за изменение и допълне-
ние на Наредба  №  H-17 от 2006 г. за 
прилагане на разпоредбите на Прило-
жение № 37 и Приложение № 38 от Ре-
гламент  (ЕИО)  №  2454/93 на Комисия-
та относно писмено деклариране чрез 
Единния административен документ 
92
Национален  
осигурителен институт
 Наредба за изменение и допълнение 
на Наредба № 1 от 2007 г. за ползване 
и изплащане на паричните помощи за 
профилактика и рехабилитация 
92
Комисия за регулиране 
на съобщенията
 Решение № 165 от 2 февруари 2012 г. 
за изменение и допълнение на Тех­
нически изисквания за работа на 
електронни съобщителни мрежи от 
радиослужби неподвижна-спътникова, 
под­вижна-спътникова и съоръжения-
та, свър­зани с тях, приети с Решение 
№ 1475 от 20.12.2007 г. 
96
Централна избирателна  
комисия
 Решение № 1621-МИ от 13 февруари 
2012 г. относно образци на изборни 
книжа за произвеждане на нови избори
за кмет на община 
105
 Решение № 1622-МИ от 13 февруари 
2012 г. относно образци на изборни 
книжа за произвеждане на нови избори
за общински съветници 
132
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 58
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за съхранение на въглероден диок-
сид в земните недра, приет от ХLI Народно 
събрание на 2 февруари 2012 г.
Издаден в София на 14 февруари 2012 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за съхранение на въглероден диоксид в зем­
ните недра
Г л а в а  п ъ р в а
ПРЕДМЕТ И ОБХВАТ
Чл. 1. (1) Този закон урежда обществените 
отношения, свързани със съхранението на 
въглероден диоксид в подходяща геоложка 
формация в земните недра.
(2) Целта на закона е пълното и постоянно 
задържане на въглеродния диоксид в местата 
за съхранение по такъв начин, че да бъдат 
предотвратени или отстранени отрицателните 
последици за околната среда и човешкото 
здраве.
Чл. 2. (1) Съхранението на въглероден 
диоксид се извършва в подходящи геолож-
ки формации на територията на Република 
България, в континенталния шелф и в изклю-
чителната икономическа зона в Черно море.
(2) Забранява се съхранението на въгле-
роден диоксид: 
1. в място за съхранение, чийто комплекс 
за съхранение e извън границите на зоните 
по ал. 1;
2. във воден стълб;
3. извън геоложки формации;
4. във водоносни хоризонти по смисъла 
на § 1, т. 6 от допълнителните разпоредби 
на Закона за водите, чиито води се ползват 
или могат да се ползват за водоснабдяване.
Чл. 3. (1) Съхранението на въглероден ди-
оксид в геоложки формации се осъществява 
с цел предотвратяване, намаляване или огра-
ничаване на вредното му въздействие върху 
околната среда и човешкото здраве.
(2) Съхранението на въглероден диоксид 
се съобразява с най-новите научни познания, 
с постиженията на най-добрите налични тех-
нологии и включва приоритетни мерки по:
1. изолиране на емисиите на въглероден 
диоксид от атмосферата;
2. безопасното му и постоянно съхраняване;
3. осигуряване на стабилността и безопас-
ността на съоръжението за съхраняване на 
въглероден диоксид;
4. провеждане на мониторинг на съоръже-
нията за инжектиране, комплексите за съх-
ранение на въглероден диоксид, включително 
на струята въглероден диоксид.
Чл. 4. Законът не се прилага при съхранение 
на въглероден диоксид в геоложки формации 
с общ планиран капацитет до 100 килотона, 
свързано с научни изследвания, разработване 
или изпитване на нови продукти или процеси.